**Az Érd és Térsége Csatorna-szolgáltató Kft. Üzletszabályzata a Magyar Energetikai és Közmű-szabályozási Hivatal 2023. március 08-án kelt, VSFO/102-4/2023 ügyiratszámú határozatába foglalt jóváhagyásával módosult. Az egységes szerkezetbe foglalt Üzletszabályzat 5. sz. módosítása 2023. március 08-től hatályos.**

**A módosításokról az alábbi kivonatolt tájékoztatást nyújtjuk, oldalszámonként megadva a módosítással érintett részt.**

**Az Üzletszabályzatot kiegészítettük fogalom-meghatározásokkal a Felhasználók általi könnyebb érthetőség kedvéért. Lényegesen módosult a Szolgáltató által kivethető kötbérek mértéke, és külön díjas szolgáltatások összege. Változott az Ügyfélszolgálat nyitvatartása, a bekötésre vonatkozó igénybejelentés eljárásrendje, a benyújtandó iratok köre. Jogszabályi kötelezettségnek megfelelően bevezettük az Adatváltozás-kezelési szolgáltatást, mely a Felhasználók adatváltozásának bejelentését egyszerűsíti.**

**Jelen dokumentum valamennyi módosított szövegrészt tartalmazza, ide nem értve a stilisztikai, illetve nyelvtani javításokat.**

**6. oldal**

**Adatváltozás-kezelési szolgáltatás**: az ügyfelek és a csatlakozott szolgáltatók között az adatváltozás-kezelési szolgáltató által biztosított olyan szolgáltatás, amely adatváltozás-bejelentési szolgáltatásból és felhasználóváltozás-bejelentési szolgáltatásból áll.

**Közintézményi felhasználó:** a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet 55/A. § szerinti felhasználó:

a) az óvoda, általános iskola, gyógypedagógiai, konduktív pedagógiai óvoda, iskola vagy szakképző intézmény, és az ezekhez tartozó kollégium, ha

aa) állami vagy önkormányzati fenntartású, vagy

ab) állami vagy önkormányzati feladatok ellátására hatályos közoktatási szerződéssel, fenntartói megállapodással, illetve együttműködési megállapodással rendelkezik,

b) a szociális igazgatásról és a szociális ellátásokról szóló törvény szerinti ápolást, gondozást nyújtó intézmény, rehabilitációs intézmény, lakóotthon, átmeneti elhelyezést nyújtó intézmény, valamint a hajléktalan személyek nappali ellátását biztosító szociális intézmény, ha

ba) állami vagy önkormányzati fenntartású, vagy

bb) állami vagy önkormányzati feladatok ellátására hatályos ellátási szerződéssel rendelkezik,

c) a gyermekek védelméről és a gyámügyi igazgatásról szóló törvény szerinti bölcsődei ellátást nyújtó intézmény és szolgáltató, napközbeni gyermekfelügyelet, gyermekek átmeneti otthona, családok átmeneti otthona, gyermekotthon, lakásotthon, utógondozói otthon és javítóintézet, ha

ca) állami vagy önkormányzati fenntartású, vagy

cb) állami vagy önkormányzati feladatok ellátására hatályos ellátási szerződéssel rendelkezik,

d) az egészségügyről szóló törvény szerinti fekvőbeteg-szakellátást biztosító egészségügyi intézmény, ha

da) állami vagy önkormányzati fenntartású, vagy

db) egészségügyi közszolgáltatás biztosítására vonatkozó hatályos szerződéssel rendelkezik.

**14. oldal**

## Tájékoztatás az igénybejelentésre

A 3.aa) pont szerinti hiánytalan igénybejelentést követő 8 naptári napon belül az ÉTCS Kft. tájékoztatja a bejelentőt arról, hogy az igénybejelentésben foglaltak maradéktalan teljesítéséhez milyen további feladatokat és fizetési kötelezettségeket kell teljesítenie. E tájékoztatás (*Tájékoztatás igénybejelentés elbírálásáról)* keretében az ÉTCS Kft.:

* megadja az új bekötővezeték tervezéséhez szükséges, törzshálózatra vonatkozó műszaki alapadatokat,
* vagy meglévő bekötővezetékre történő rákötési igény esetén annak műszaki adatait,
* előírja a szennyvíz bekötővezeték kialakításának műszaki részleteit, a munkaároknak a csőszereléshez szükséges minimális méreteit, tájékoztatja a saját erős földmunka kivitelezés eljárási módjáról,
* meghatározza a szennyvízmérési hely kialakításának műszaki feltételeit (ha szennyvíz-mennyiség mérő vagy telki vízmérő kiépítésre kerül),
* megállapítja nem lakossági felhasználók esetén a víziközmű-fejlesztési hozzájárulás (a továbbiakban: VKFH) összegét.

A Tájékoztatás igénybejelentés elbírálásáról tárgyú levél tartalmazza, hogy az igénybejelentőnek milyen egyéb teendői vannak, és milyen további dokumentumokat szükséges benyújtani az igénybejelentés tárgyának megvalósításához.

Ha a tájékoztatás megtétele előtt más szerv nyilatkozatának beszerzése vagy eljárásának lefolytatása szükséges, az ÉTCS Kft. az igénybejelentés kézhezvételét követő 2. munkanapon köteles a nyilatkozat beszerzését, illetve az eljárás lefolytatását kezdeményezni. A tájékoztatás megtételére nyitva álló határidőbe nem számít bele más szerv nyilatkozatának beszerzéséhez vagy eljárása lefolytatásához szükséges időtartam, azonban a más szervtől történő nyilatkozat beszerzéséről az Igénybejelentőt tájékoztatni kell. A megkeresett szerv a megkeresés kézhezvételétől számított 8 napon belül, de legkésőbb a részére jogszabályban előírt válaszadási határidőig köteles a nyilatkozatot kiadni, illetve az eljárását lefolytatni, és arról az ÉTCS Kft-t tájékoztatni.

**Igénybejelentés elutasítása**

A vizsgálat eredménye alapján az igénybejelentést követően 5 naptári napon belül az Ügyfélszolgálat a Tájékoztatás igénybejelentés elbírálásáról tárgyú levél megküldésével tájékoztatja a bejelentőt az igénybejelentés elutasításáról, amennyiben

* a törzshálózat műszakilag nem elérhető, vagy annak kapacitása nem elegendő az igényelt szolgáltatás biztosítására,
* előző esetben az igény kielégítése beruházással teljesíthető, amennyiben az igénybejelentő a fejlesztési többletköltséget vállalja,
* a bekötővezeték kialakításának nincsenek meg a műszaki feltételei, vagy
* az adott felhasználási helyen lejárt határidejű vagy vitatott díjtartozás áll fenn.

A **tervdokumentáció elbírálása**

Ha az Igénybejelentő a kapott Tájékoztatás igénybejelentés elbírálásáról tárgyú levélben megadott adatok, információk alapján a tervet elkészíttette, úgy terv és kivitelezés engedélyeztetés céljából írásban benyújtja jelen Üzletszabályzat szerinti tervdokumentációt az Ügyfélszolgálati Irodához a Szolgáltatói hozzájárulás kérelem terv és kivitelezés engedélyezéséhez nyomtatvány mellékleteként.

A nyomtatvány megtalálható a Társaság honlapján ([www.erdicsatornamuvek.hu](http://www.erdicsatornamuvek.hu)).

A nyomtatvány beadásával az Igénybejelentő:

* tervengedélyezést kér,
* jóváhagyott terv esetén kivitelezés engedélyezést kér,
* a kivitelezéshez kapcsolódóan: a saját kivitelezővel történő kivitelezéshez Szolgáltatói hozzájárulást kér vagy a Szolgáltató általi kivitelezéshez árajánlatot kér.

Az ÉTCS Kft. a tervdokumentáció megfelelőségéről, az alapján a kivitelezés engedélyezéséről, árajánlat igénylése esetén a vállalási díjról, valamint a jogszabály szerint megfizetendő VKFH összegéről *Szolgáltatói hozzájárulás* keretében értesíti az Igénybejelentőt, legkésőbb a tervdokumentáció benyújtását követő 15. naptári napon. Árajánlat igénylése esetén a Szolgáltató árajánlatot ad a bekötés vállalási díjáról (saját kivitelezés esetén a kötelező szolgáltatói szakfelügyelet díjáról) valamint geodéziai bemérés díjáról is (amennyiben azt az Igénybejelentő által megbízott kivitelező nem vállalja).

Ha az ÉTCS Kft. a fenti határidő lejártát követő napig nem nyilatkozik, az alkalmassággal kapcsolatos nyilatkozat megadottnak tekintendő és a csatlakozás a benyújtott, a bekötéssel összefüggő tervek alapján kivitelezhető.

Ha az ÉTCS Kft. szerint a bekötéssel összefüggő tervek a bekötés megvalósítására nem alkalmasak, úgy az ÉTCS Kft. az igénybejelentést követő 15 napon belül írásos indokolással ellátva a terv kiegészítését vagy új terv benyújtását kérheti. Az elutasító levélben a benyújtott tervdokumentáció alapján a Szolgáltató közli a tervdokumentáció elutasításának okát, a nem megfelelőségek felsorolását, kiegészítve jelen Üzletszabályzat szerinti Szolgáltatói elvárásokkal.

15. oldal

**Szennyvíz-bekötés, házi szennyvízhálózat létesítése**

Szennyvíz-bekötés létesítése történhet:

* előközművesítés, vagy
* szennyvíz-szolgáltatás igénybevétele céljából.

Előközművesítés esetén az Igénybejelentő és a Szolgáltató közt nem jön létre szennyvízelvezetésre és tisztításra vonatkozó jogviszony, Közszolgáltatási Szerződés nem kerül megkötésre.

**Szolgáltató általi szennyvíz bekötés létesítés**

A Szolgáltató által vállalt bekötés létesítésének műszaki tartalma (továbbiakban: bekötés) az alábbi:

* burkolatbontás, munkaárok elkészítése
* bekötővezeték kiépítése
* házi beemelő kiépítése (ha a terv előírja)
* a bekötővezeték un. élőre kötése, azaz a közterületi gerincvezetékkel való összekötése
* geodéziai bemérés
* burkolat helyreállítás.

Amennyiben az Igénybejelentő a *Szolgáltatói hozzájárulás szennyvíz bekötéshez* szereplő árajánlatot elfogadja, és a Szolgáltató általi kivitelezést kéri, úgy azt írásban az erre szolgáló formanyomtatványon rendelheti meg, melyben vállalja az árajánlat szerinti összeg megfizetését, valamint a VKFH befizetését (nem lakossági igénybejelentő esetében).

A Szolgáltató a vállalási díjról Számlát, állít ki, amelynek összegét az Igénybejelentő a bekötési munkálatok megkezdését megelőzően ki kell egyenlítenie.

A szennyvízkezelési ágazatvezető főmérnök (vagy az üzemegység-vezető helyettes) megküldi a bekötés kivitelezésére szóló megrendelést a Szolgáltató Keretszerződés alapján megbízott vállalkozójának, melyen feltünteti az Igénybejelentő által a kivitelezésre kiválasztott időpontot.

A Szolgáltató megbízott (al)vállalkozója készre jelentését követően az ÉTCS Kft. intézkedik a bekötővezeték ill. a bekötés geodéziai beméréséről is. A bekötővezeték kiépítéséről, annak tervek szerint történő megvalósulásáról Teljesítés igazolás készül a

* a Szolgáltató nevében,
* a Szolgáltató által megbízott vállalkozó, valamint
* az Igénybejelentő (vagy meghatalmazottja)

aláírásával, 3 példányban.

**Igénybejelentő általi szennyvíz bekötés létesítés**

Igénybejelentőnek jogában áll:

* a szennyvíz-bekötővezeték kiépítését, annak
* a szennyvíz törzshálózatra való bekötését,
* terv szerinti házi beemelő megépítését,
* a működőképességi és vízzárósági próbát, valamint
* a geodéziai bemérést

olyan személlyel elvégeztetni, aki a kivitelezési jogosultsággal rendelkező vízszerelők nyilvántartásában szerepel (továbbiakban: külső kivitelező).

A külső kivitelező által végzett bekötés esetén az ÉTCS Kft. kizárólag szakfelügyeletet biztosít a bekötés létesítésekor, illetve amennyiben a külső kivitelező a geodéziai bemérést nem tudja biztosítani, akkor azt elvégzi az Igénybejelentő költségére.

Az Igénybejelentő a *Szolgáltatói hozzájárulás szennyvízbekötéshez* levél szerinti szakfelügyelet és geodéziai bemérés díjának ismeretében köteles a Szolgáltató szakfelügyeletét, valamint a geodéziai bemérést megrendelni, ez utóbbit abban az esetben, ha az Igénybejelentő kivitelezője azt nem végzi el.

Amennyiben az Igénybejelentő a *Szolgáltatói hozzájárulás szennyvíz bekötéshez* levélben szereplő, a szakfelügyelet és geodéziai bemérésről készült árajánlatot elfogadja, úgy azt írásban az erre szolgáló formanyomtatványon rendelheti meg, melyben vállalja az árajánlat szerinti összeg megfizetését, valamint a VKFH befizetését (nem lakossági igénybejelentő esetében). A geodéziai bemérés megrendelése az ÉTCS Kft-től csak akkor szükséges, amennyiben az Igénybejelentő kivitelezője azt nem végzi el.

A Szolgáltató a fenti díjakról Számlát, állít ki, amelynek összegét az Igénybejelentőnek a bekötési munkálatok megkezdését megelőzően ki kell egyenlítenie.

A Megrendelés kötelező mellékletét képezi a kivitelezői nyilatkozat vagy a két fél között megkötött Kivitelezői Szerződés, mely beazonosíthatóan tartalmazza a külső kivitelező és a Megrendelő adatait és elérhetőségeit (telefonszám és e-mail cím), a helyszín megjelölését és a munkálatok elvégzésének határidejét, továbbá azt, hogy a geodéziai bemérést a külső kivitelező végzi vagy nem végzi. Amennyiben a külső kivitelező készíti el a geodéziai bemérést, a nyilatkozatnak vagy a szerződésnek tartalmaznia kell azt, hogy a külső kivitelező a geodéziai bemérést a teljesítés igazolás aláírásakor Igénybejelentő részére átadja.

Igénybejelentő kötelezettséget vállal a Megrendelés keretében, hogy a geodéziai bemérést Szolgáltatónak a teljesítés igazolás aláírását követő 5 naptári napon belül átadja.

A befizetést követően Igénybejelentő írásban bejelenti a Szolgáltatónak, hogy a munkaárok elkészült, kéri a bekötés építésének megkezdéséhez és kivitelezéséhez a szakfelügyeletet a megjelölt időpontban a Szolgáltató részéről biztosítani.

A bekötővezeték építésének megkezdése, valamint a kivitelezés a Szolgáltató szakfelügyelete mellett történik, melyről a Szolgáltató 3 példányban Szakfelügyeleti jegyzőkönyvet vesz fel. A jegyzőkönyvet az Igénybejelentő, a külső kivitelező és a Szolgáltató képviseletében írja alá.

A bekötővezeték elkészültét követően az Igénybejelentő feladata írásban készre jelenteni a bekötés kivitelezését a Szolgáltatónak, és kérni annak műszaki ellenőrzését, valamint – megrendelt és kifizetett geodéziai bemérés esetén - a geodéziai bemérés elvégzését a készre jelentésben javasolt időpontban.

A bekötővezeték kiépítéséről, annak tervek szerint történő megvalósulásáról jegyzőkönyv készül, melyet

* a Szolgáltató képviselője, és
* az Igénybejelentő vagy meghatalmazottja

aláírásukkal látják el. A jegyzőkönyv 3 példányban készül.

Amennyiben a szennyvízbekötés létesítéséhez kapcsolódó geodéziai bemérést nem az ÉTCS Kft. végzi, úgy az elkészült bekötés Szolgáltató általi ellenőrzésekor felvett jegyzőkönyv aláírását követő 5 naptári napon belül az általa készíttetett geodéziai bemérést Igénybejelentő megküldi a Szolgáltató részére.

**Házi szennyvízhálózat létesítése (rendelkezésre álló szennyvíz-bekötővezeték esetén)**

A *Szolgáltatói hozzájárulás szennyvíz bekötéshez* levél szerinti terv és kivitelezés engedélyezést követően az Igénybejelentő saját költségén intézkedik a házi szennyvízhálózat kialakításáról, azt követően az Ügyfélszolgálat felé írásban készre jelenti az engedélyezett terv alapján a házi szennyvízhálózat elkészültét, a rendelkezésre álló szennyvíz-bekötővezetékre történt rákötését, és a Használatbavételi hozzájárulás-kérelem szennyvíz formanyomtatványon kéri a műszaki ellenőrzést.

Az Igénybejelentő köteles megelőlegezni a műszaki ellenőrzéssel kapcsolatos szakfelügyeleti díjat, illetve rendezni az esetlegesen fizetendő VKFH-t. A Szolgáltató a fenti díjakról számlát állít ki, amelynek összegét az Igénybejelentőnek a műszaki ellenőrzést megelőzően ki kell egyenlítenie.

További feltétel a szennyvízelvezetésre vonatkozó Közszolgáltatási Szerződés mindkét fél általi aláírása.

A vállalási díj megfizetését és a Közszolgáltatási Szerződés aláírását követően a Felhasználó és a Szolgáltató időpontot egyeztetnek a házi szennyvízhálózat rendelkezésre álló szennyvíz-bekötővezetékre történő rákötésének műszaki ellenőrzése céljából.

Az ÉTCS Kft. a műszaki ellenőrzésről a Felhasználó által is aláírandó jegyzőkönyvet vesz fel, mely többek között tartalmazza:

* az ellenőrzés és a bekötés időpontját, a bekötés típusát (gravitációs vagy kényszeráramoltatású),
* a felhasználási helyen működő fogyasztásmérő(k) gyári számát, induló állását,
* a szolgáltatási pont kialakítását, valamint a házi szennyvízhálózat megfelelőségét, a használathoz való hozzájárulást,
* egyéb megállapításként a nem megfelelőséget, annak okát, a megfelelőség érdekében elvégzendő munkákat.

A jegyzőkönyv eredeti példánya a Felhasználót illeti.

Nem megfelelőség esetén a Felhasználónak új eljárást kell ismételten kezdeményezni és újra meg kell fizetnie a műszaki ellenőrzés díját.

**Egyéb rendelkezések**

Nem lakossági ivóvíz- és/vagy szennyvíz-bekötés esetén víziközmű-fejlesztési hozzájárulás fizetendő (mértékét a Szolgáltató mindenkor hatályban lévő Igazgatói Utasítása határozza meg, mindaddig, ameddig a Magyar Energetikai és Közmű-szabályozási Hivatal elnöke rendeletben azt meg nem állapítja). **A víziközmű-fejlesztési hozzájárulásra vonatkozó szabályozás jelen Üzletszabályzat 8.1 pontjában található.**

**20. oldal**

Az előzetes tájékoztatás érvényességi ideje 2 évre módosult.

**22. oldal**

A Közszolgáltatási Szerződéskötéshez szükséges iratok:

* Vízgazdálkodási tervezési szakterület (VZ-TEL), illetve Építmények gépészeti tervezési szakterület (G) tervezői jogosultsággal rendelkező személy által elkészített szennyvíz bebocsátási igény számítás. Víziközmű-fejlesztési hozzájárulás fizetésére kötelezett Felhasználó a Közszolgáltatási Szerződés megkötését megelőzően az ebben szereplő víziközmű-fejlesztési hozzájárulás összegét megfizetni köteles.

Szennyvízbebocsátási kvóta átadásáról szóló nyilatkozat (opcionális). Amennyiben átadásra kerül az előd által megváltott kvóta, akkor annak mértéke igazolandó (számlával, Társaságunk által aláírt Közszolgáltatási Szerződés bemutatásával)

. oldal

A Felhasználó személyében törtnő változás

A Felhasználó személyében történő változásról szóló bejelentést az ÉTCS Kft. formanyomtatványán, vagy a területi közigazgatás működésével kapcsolatos egyes kérdésekről, valamint egyes törvényeknek az Alaptörvény tizenegyedik módosításával összefüggő módosításáról szóló 2022. évi XXII. törvény (a továbbiakban: Tkmtv.) 11. §-ében meghatározott adatváltozás-kezelési szolgáltatás útján (a továbbiakban: adatváltozás-kezelési szolgáltatás) kell benyújtani. Az ÉTCS Kft. a formanyomtatványt az Ügyfélszolgálatán hozzáférhetővé teszi, és honlapján ([www.erdicsatornamuvek.hu](http://www.erdicsatornamuvek.hu)) elektronikusan letölthető formátumban közzéteszi, továbbá azt kérés esetén a korábbi felhasználó vagy az új felhasználó számára postai úton is megküldi.

Az ÉTCS Kft. köteles a felhasználó adatai változásának felhasználó általi bejelentését adatváltozás-kezelési szolgáltatás keretében biztonságos kézbesítési szolgáltatás útján is fogadni és kezelni.

Az adatváltozás-kezelési szolgáltató a felhasználó rendelkezése alapján átadja a víziközmű-szolgáltatónak az alábbi, a Tkmtv. 15. §-ában meghatározott adatokat.

Az adatváltozás-kezelési szolgáltató az adatváltozási értesítésben a csatlakozott szolgáltató részére az ügyfél rendelkezése alapján automatizáltan vagy eseti felhatalmazása alapján az ügyfél

a) azonosítása céljából továbbítja

aa) természetes személyazonosító adatait,

ab) lakcímét,

ac) csatlakozott szolgáltatónál nyilvántartott azonosítóját,

b) az adatok változása, illetve újonnan történő bejelentése esetén, a változás átvezetése céljából az a) pontban meghatározott adatokon túl továbbítja

ba) az ügyfél személyazonosító igazolványa okmányazonosítóját,

bb) az ügyfél személyi azonosítót és lakcímet igazoló hatósági igazolványa okmányazonosítóját,

bc) az ügyfél elérhetőségi adatait,

bd) az ügyfél elhalálozásának tényét és idejét, valamint ebben az esetben a haláleseti kapcsolattartó nevét, levelezési címét, telefonszámát, e-mail-címét,

be) a jogszabályban vagy a csatlakozott szolgáltató üzletszabályzatában meghatározott további adatokat és mellékleteket.

Az ügyfél elektronikus azonosítást követően elektronikus kapcsolattartás útján, illetve kormányablakban - az Eüsztv. szerinti - rendelkezési nyilvántartásban rendelkezést tehet, amely alapján az adatváltozás-kezelési szolgáltató mint adatkezelő elektronikus úton automatikusan értesítést küld az ügyfél által megjelölt csatlakozott szolgáltató részére a szolgáltatóra vonatkozó jogszabály szerinti kezelt adatairól és azok megváltozásáról (a továbbiakban együtt: automatizált adatváltozási értesítés).

A felhasználónak az adatváltozás-kezelési szolgáltatásra történő regisztrációja során a Tkmtv. 15. § (2) bekezdés a) pont aa) és ab) alpontja alapján az adatváltozás-kezelési szolgáltatótól átvett adatait a víziközmű-szolgáltató az adatok átvételét követő 60 napon belül összeveti az általa nyilvántartott, a felhasználóra vonatkozó adatokkal, és eltérés esetén gondoskodik azoknak az átvett adatok szerinti tartalommal történő helyesbítéséről.A felhasználó elhalálozása esetén az örökös az elhalálozás tényét legkésőbb annak tudomására jutása napjától számított 60 napon belül a víziközmű-szolgáltató számára az ÉTCS Kft. „NYILATKOZAT felhasználó változás bejelentéséhez” nevű formanyomtatványán, **vagy adatváltozás-kezelési szolgáltatás útján** bejelenti. A bejelentésnek legalább a következőket kell tartalmaznia:

a) a felhasználási helyre vonatkozóan

aa) a felhasználási hely címe és felhasználó azonosító száma,

ab) a fogyasztásmérő(k) berendezés gyári száma és

ac) a fogyasztásmérő berendezés mérőállása a birtokátruházás napján,

b) a korábbi felhasználó vonatkozásában a Vksztv. 61. § (2) bekezdésében meghatározott adatai,

c) a felhasználó személyében bekövetkezett változás jogcíme,

d) az új felhasználó vonatkozásában a Vksztv. 61. § (2) bekezdésében meghatározott adatok,

e) a bejelentés kelte,

f) az örökös, mint új felhasználó aláírása,

g) a halotti anyakönyvi kivonat másolata.

31. oldal

E-számla (hiteles elektronikus számla)

Amennyiben a Felhasználó igényli, illetve ahhoz kifejezett, egyértelmű hozzájárulását igazolható módon megadja, a számlát, a Szolgáltató a Felhasználó részére a jogszabályokban meghatározott elektronikus formában bocsátja ki. Az ÉTCS Kft. a Szolgáltatóval szerződéses kapcsolatban lévő elektronikus számlakibocsátón keresztül is kibocsáthat elektronikus számlát, mely szolgáltatás a Felhasználó számára ingyenes.

34. oldal

A szennyvíz elszállításának bejelentését Szolgáltató kizárólag abban az esetben fogadja el, amennyiben azt a Felhasználó hitelt érdemlően bizonyítja. Bizonyítékként kizárólag a szennyvizet befogadó szennyvíztelep által kiadott átvételi elismervény bemutatása fogadható el, mely részletesen tartalmazza a szippantott szennyvíz beszállítási adatait.

59. oldal

**A felhasználó/elkülönített vízhasználó szerződésszegése esetén fizetendő kötbér mértéke:**

1. az a víziközmű-fejlesztési hozzájárulás megfizetésére kötelezett Felhasználó, aki az adott felhasználási helyhez tartozó, rendelkezésére álló közműfejlesztési kvótát legalább 0,5 m3/nap mennyiséggel túllépi: 50.000 Ft/m3 /alkalom.
2. Ha a Felhasználó a víziközmű-szolgáltatást a jogszabályokban előírtaktól eltérő módon, szabálytalanul veszi igénybe:
3. A Felhasználó a szennyvíz törzshálózatba a szennyvizet a Szolgáltató előzetes írásos hozzájárulása nélkül bocsátja be, illetve a szolgáltató hozzájárulása nélkül köt rá a törzshálózatra (a szolgáltatási díj megfizetésén túl)

lakossági felhasználó esetében: 50.000 Ft

nem lakossági felhasználó esetében: 100.000 Ft

1. A felhasználó/elkülönített vízhasználó a fogyasztásmérő mérési eredményét bármely módon megkísérli megváltoztatni (pl.: az elszámolás alapjául szolgáló fogyasztásmérőt megfordítja/kicseréli /manipulálja/megkerüli) (a szolgáltatási díj megfizetésén túl):

lakossági felhasználó esetében: 100.000 Ft

nem lakossági felhasználó esetében: 300.000 Ft

1. Amennyiben a Felhasználó lakossági szerződéssel rendelkezik, és a felhasználási helyen részben vagy teljes mértékben nem lakossági felhasználás valósul meg, és előzetesen az ÉTCS Kft. felé nem jelentette be igazolhatóan a nem lakossági tevékenység megkezdését (a szolgáltatási díjkülönbözet megfizetésén túl): 100.000 Ft
2. Felhasználó a házi szennyvízhálózatba vagy a szennyvíz törzshálózatba egyéb, nem mért vizet juttat (talajvíz, csapadékvíz, fúrt vagy ásott kútból vételezett telki mérővel nem mért víz) illetve locsolási vízmérőn vételezett ivóvízből szennyvizet keletkeztet (a szolgáltatási díj megfizetésén túl)

lakossági felhasználó esetében: 100.000 Ft

nem lakossági felhasználó esetében: 300.000 Ft

A korábbi és az új felhasználó a felhasználó személyének megváltozását nem, vagy késedelmesen jelentették be: **új lakossági felhasználó esetében: 10.000 Ft/alkalom, új nem lakossági felhasználó esetében: 50.000Ft/alkalom**

. oldal

A Vksztv. alkalmazásában a jogi személyiséggel rendelkező vallási közösség tulajdonában álló, egy felhasználási helyet képező, egy vagy több lakóépület, lakás, plébánia, parókia, rendház, üdülő vagy hétvégi ház, továbbá a hozzá kapcsolódó garázs víziközmű-szolgáltatásának biztosítása érdekében megkötött szerződés tekintetében lakossági felhasználónak minősül, ha a jogi személyiséggel rendelkező vallási közösség tulajdonában álló lakóépület, lakás, plébánia, parókia, rendház, üdülő vagy hétvégi ház a 2011. évi CCVI. törvény (Ehtv.) 12. § (1) bekezdésében vagy 12/A. § (1) bekezdésében meghatározott személy életvitelszerű lakhatására szolgál, és az így igénybe vett szolgáltatással a jogi személyiséggel rendelkező vallási közösség nem folytat jövedelemszerző tevékenységet.

68. oldal

A szerződő fél kezelt személyes adatainak körére, az ügyfélnyilvántartásra, az adattovábbításra, az adatavédelmi tisztviselő személyére, valamint a személyes adatok megőrzésére vonatkozó részletes szabályokat a Társaság <https://www.erdicsatornamuvek.hu/adatvedelem/> oldalán, illetve a szolgáltató személyes Ügyfélszolgálatán megtalálható mindenkori Személyes adatok kezelésére és közérdekű adatok nyilvánosságára vonatkozó szabályzata tartalmaz részletes rendelkezéseket.

73. oldal

**Ügyfélfogadási időpontok:**

Hétfő: 8.00-20.00
Kedd: 10:00-16:00

Szerda: 07:00-13:00

Csütörtök: 10:00-16:00

Péntek: 7:00-13:00

81. oldal

A szennyvíz-törzshálózat fedlapszint alatti szifonszinttel rendelkező lefolyók esetén az ingatlan elöntés elleni védelem biztosítása (visszaáramlás elleni műszaki védelem házi, illetve csatlakozó szennyvízhálózatba történő beépítése) a Felhasználó feladata. A szennyvíz-törzshálózat fedlapszintje alatti lefolyókba jutó szennyvizet beemeléssel (szivattyúval) kell a csatornába juttatni úgy, hogy a nyomóvezetéknek legyen a szennyvíz-törzshálózat fedlapszintje fölé nyúló pontja. Visszacsapó szelep beépítését a gravitációs bekötővezetékbe az ÉTCS Kft. -a szennyvízben sodródó darabos anyagok miatt – felhasználó megfelelő gyakoriságú karbantartása mellett is nagy kockázatú műszaki megoldásnak tartja, amelyről az ÉTCS Kft. a felhasználót tájékoztatja. Amennyiben a tájékoztatás ellenére felhasználó ragaszkodik ezen műszaki megoldáshoz, úgy azt nyilatkozatában rögzíti. A nem megfelelően üzemelő visszaáramlás elleni védelem következtében történő elöntésekért az ÉTCS Kft. nem vállal felelősséget.

82. oldal

Szennyvíz-törzshálózatba való bekötés iránti hozzájáruláshoz szükséges terv tartalma:

**3.** Nem lakossági szennyvízkibocsátás esetén a szennyvízhálózathoz tartozó létesítmények és berendezések építészeti és gépészeti általános terve, specifikáltan a beemelő műtárgy típusa, anyaga, mérete, valamint a szivattyú típusa és műszaki jellemzői.

Egyéb benyújtandó iratok:

* útpályát érintő munkavégzés esetén az út tulajdonosának hozzájárulása, valamint a közútkezelő burkolatbontási engedélye.

87. oldal

Locsolási mérő telepítése kizárólag a szennyvízelvezető hálózatra csatlakozott ingatlan vonatkozásában lehetséges.

88. oldal

Az állam, mint tulajdonos a víziközmű-rendszerbe történő bekötési kötelezettség, továbbá a felhasználó díjtartozása vonatkozásában felmerülő mögöttes felelősség alól mentesül a Nemzeti Eszközkezelő Programban részt vevő természetes személyek otthonteremtésének biztosításáról szóló 2018. évi CIII. törvény szerinti Lebonyolító vagyonkezelésében lévő lakóingatlanok esetében, az egyes otthonteremtési állami feladatok karitatív szervezetek általi átvállalásáról szóló 2021. évi LXXXVI. törvény szerinti MR Közösségi Lakásalap Közhasznú Nonprofit Korlátolt Felelősségű Társaság a felhasználó díjtartozása vonatkozásában felmerülő mögöttes felelősség alól mentesül a tulajdonába kerülő ingatlanok esetében.

96. oldal

# . A vízközmű-szolgáltató által a felhasználók igénye alapján külön díj ellenében végezhető, alapszolgáltatáson túli kiegészítő szolgáltatások köre és az alkalmazott díjak

|  |  |  |  |  |  |
| --- | --- | --- | --- | --- | --- |
| **Szolgáltatás/tevékenység megnevezése** | **Kiegészítés** | **Mennyiségi egység** | **Nettó egységár (Ft)** | **Bruttó egységár (Ft)** | **Megjegyzés** |
| Csatornabekötés |  | db | Egyedi árajánlat alapján |  |
| Csatornabekötés megszüntetése |  | db | Egyedi árajánlat alapján |  |
| Szakfelügyelet |  | óra | 18 661 | 23 700 | Csatornabekötés műszaki átvétel esetén 1 óra szakfelügyelet fizetendő. |
| Közműnyilatkozatok kiadása |  | db | 2 835 | 3 600 | Előzetes tájékoztatás, Elvi közműnyilatkozat építési engedély kiadásához, Közműnyilatkozat használatbavételi engedély kiadásához, Közmű üzemeltetői hozzájárulás, Befogadó nyilatkozat  |
| Kiszállás 3,5 tonna alatti járművel |  | db | 13 228 | 16 800 |  |
| Kiszállás 3,5 tonna feletti járművel |  | db | 42 913 | 54 500 |  |
| Eredetivel egyező számlamásolat kiadásának díja 2. másolattól | Felhasználó kérésére | db | 551 | 700 |  |
| Szabad formátumú igazolás vagy dokumentum másolat kiadása | Felhasználó kérésére | db | 2 677 | 3 400 |  |
| Fizetési emlékeztető levél kiküldése | levelenként | db | 1024 | 1300 |  |
| Jogi eljárás előtti fizetési felszólítás díja | levelenként | db | 2283 | 2900 |  |
| Részletfizetési megállapodás elkészítésének díja (kivéve védendői felhasználói kamatmentes részletfizetés) |  | db | 3228 | 4100 | Csak elfogadott részletfizetési megállapodás esetén fizetendő. A védendői felhasználói részletfizetés díjmentes. |
| Részletfizetési megállapodás felmondása (kivéve védendői felhasználói kamatmentes részletfizetés) |  | db | 5039 | 6400 | Nemfizetés miatt felmondott részletfizetés esetén fizetendő meg. A védendői felhasználói részletfizetés felmondása díjmentes. |

97. oldal

Nem fizet víziközmű-fejlesztési hozzájárulást:

a) központi költségvetési szerv és költségvetési intézménye,

b) helyi önkormányzat,

c) helyi önkormányzat költségvetési intézménye,

d) a jogi személyiséggel rendelkező vallási közösségnek,

e) normatív állami támogatásban részesülő, közfeladatot ellátó, nem nyereség- és vagyonszerzési célt szolgáló intézmény.

Az e) pont alkalmazásában normatív állami támogatásban részesül: a tárgyévi központi költségvetésről szóló törvény alapján támogatásra jogosult egyházi fenntartó és nem állami fenntartó, amely szociális és/vagy gyermekvédelmi közfeladatot ellátó intézményt (szolgálatot, hálózatot) nem nyereség- és vagyonszerzési céllal működtet. (Például: Idősek otthona, szenvedélybetegek otthona, fogyatékos személyek otthona, gyermekvédelmi közfeladat teljesítése esetén otthont nyújtó ellátások). A mentességi ok fennállását az intézmény a 489/2013. (XII.18.) Korm.rendelet 10.§-ban meghatározott támogatást megállapító határozat bemutatásával igazolja.

160 mm-nél nagyobb átmérőjű szennyvízvezeték bekötése esetén a megvásárolható közműfejlesztési kvóta legkisebb mennyisége 0,1 m3/nap.

A víziközmű-szolgáltató megállapítja a szolgáltatási kapacitást (kvótát vagy kontingenst) az Igénybejelentő/Felhasználó által benyújtott tervezői vízigényszámítás alapján állapítja meg, amely alapján a víziközmű-fejlesztési hozzájárulás megfizetésre kerül. A hozzájárulás megfizetését követően követően lehetséges a Közszolgáltatási Szerződés megkötése, ekkor válik jogosulttá a felhasználó a szolgáltatás igénybevételére. A közműfejlesztési kvóta adott felhasználási helyhez kötött, más felhasználási helyre nem vihető át. A víziközmű-szolgáltatási ágazatokra megállapított közműfejlesztési kvóták egymásba át nem válthatóak

A megvásárolható közműfejlesztési kvóta legkisebb mennyisége 0,1 m3 /nap.

Nem lakossági felhasználók kérelme esetében, a lakáscélú beruházások víziközmű-fejlesztési hozzájárulását lakásonként legalább 0,5 m3/nap vízigény figyelembevételével kell kiszámítani.

Szolgáltató meghatározott rendszerességgel a víziközmű-fejlesztési hozzájárulás fizetésére kötelezett Felhasználók szennyvíz bebocsátásának mennyiségét összeveti a megváltott kvótamennyiséggel. A Szolgáltató a vizsgált időtartam egy napra eső átlagos és szennyvíz bebocsátást az adott időszakban számlázott szennyvízmennyiség és az üzemnapok számát alapul véve állapítja meg. E vizsgált időtartam mértéke legalább 30 nap, de legfeljebb 1 év lehet.